《相见篇和黄树斋鸿胪》
清代·徐宝善

相知不相见，见面当见心。两意隔山岳，同气乖商参。

禹迹画隔隔，尺步邈秦越。谁将忧乐意，四海视一室。

相见不相知，不如弃路隅。休戚岂弗顾，貌诺心转渝。

相见尚复尔，不见将何如。

作者简介：安徽歙县人，字莲峰，一字廉峰。嘉庆二十五年进士，由编修改监察御史，以上疏言事仍授编修。曾主浙江乡试。性好施，受惠者甚众。有《壶园诗钞》、《汉魏五代乐府》。